TKN พุ่งแรง 8% ทะลุเป้า 10 บ. โบรกฯคาด “Pan Orion” หนุนยอดขายสดใส
TKN พุ่งแรง 8% ทะลุเป้า 10 บ. โบรกฯคาด "Pan Orion" หนุนยอดขายสดใส โดย ณ เวลา 15.22 น. ราคาอยู่ที่ระดับ 10.80 บาท บวก 0.80 บาท หรือ 8% สูงสุดที่ระดับ 10.90 บาท ต่ำสุดที่ระดับ 10.10 บาท ด้วยมูลค่าการซื้อขาย 388.10 ล้านบาท
15 ม.ค. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 15.22 น. อยู่ที่ระดับ 10.80 บาท บวก 0.80 บาท หรือ 8% สูงสุดที่ระดับ 10.90 บาท ต่ำสุดที่ระดับ 10.10 บาท ด้วยมูลค่าการซื้อขาย 388.10 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ (10 ม.ค.2563) แนะนำ “ถือ” TKN ราคาเป้าหมาย 10 บาท/หุ้น โดยราคาหุ้น TKN ลดลง 14% ตั้งแต่ 19 พ.ย.2562 จากผลประกอบการไตรมาส 3/62 ไม่เป็นไปตามคาด
อย่างไรก็ดี คาดว่าการจัดส่งครั้งแรกโดย Pan Orion จะช่วยให้ TKN บรรลุยอดการเติบโตของรายได้จากไตรมาสก่อนหน้า ในไตรมาส 4/62 และส่งผลเชิงบวกด้าน sentiment FY20F ได้
โดยปรับเพิ่มคำแนะนำเป็น “ถือ” และปรับเพิ่มราคาเป้าหมายเป็น 10 บาท โดยเห็นยอดขายของจีนที่ดีขึ้นจาก Partner รายใหม่